**A Magyar Nemzeti Bank elnökének**

**27/2015. (VIII. 6.) MNB rendelete**

**a jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 48/2014. (XI. 27.) MNB rendelet módosításáról**

A Magyar Nemzeti Bankról szóló 2013. évi CXXXIX. törvény 171. § (1) bekezdés *i)* pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) bekezdésében meghatározott feladatkörömben eljárva a következőket rendelem el:

**1. §** A jegybanki információs rendszerhez elsődlegesen a Magyar Nemzeti Bank alapvető feladatai ellátása érdekében teljesítendő adatszolgáltatási kötelezettségekről szóló 48/2014. (XI. 27.) MNB rendelet (a továbbiakban: R.) 1. melléklete az 1. melléklet szerint módosul.

**2. §** Az R. 2. melléklete a 2. melléklet szerint módosul.

**3. §** Ez a rendelet a kihirdetését követő napon lép hatályba.

Dr. Matolcsy György

a Magyar Nemzeti Bank elnöke

1. melléklet a 27/2015. (VIII. 6.) MNB rendelethez

1. Az R. 1. melléklet I. pontjában foglalt táblázat 121 sorában az R26 MNB azonosító kódú adatszolgáltatás tekintetében az adatszolgáltatók körét meghatározó mező helyébe a következő mező lép:

|  |  |
| --- | --- |
|  | *(Az adatszolgáltatók köre)* |
| *(121)* | Nemzeti Adó- és Vámhivatal (a továbbiakban: NAV) |

2. Az R. 1. melléklet II. pontjában foglalt táblázat a következő 4 és 5 sorral egészül ki:

|  |  |  |  |  |  |  |  |
| --- | --- | --- | --- | --- | --- | --- | --- |
|  | *(Azonosító kód* | *Megnevezés* | *Az adatszolgáltatók köre* | *Az adatszolgáltatás* | | | |
| *gyakorisága* | *teljesítésének módja* | *határideje* | *címzettje)* |
| 4 | Z04 | Természetes személyek anonimizált jövedelmi adatai | NAV | megállapodás szerint | elektronikus úton (elektronikus adathordozó) | megállapodás szerint | MNB Statisztikai igazgatóság |
| 5 | Z05 | Központi hitelinformációs rendszer anonimizált adatai | központi hitelinformációs rendszert működtető pénzügyi vállalkozás | megállapodás szerint | elektronikus úton (elektronikus adathordozó) | megállapodás szerint | MNB Statisztikai igazgatóság |

2. melléklet a 27/2015. (VIII. 6.) MNB rendelethez

1. Az R. 2. melléklet II. pontja a következő rendelkezésekkel egészül ki:

**„MNB azonosító: Z04**

**Kitöltési előírások**

**Természetes személyek anonimizált jövedelmi adatai**

A NAV által gyűjtött, egyedi szintű, a természetes személyek jövedelmét leíró, éves anonimizált adatait az MNB-vel megkötött, mindenkor hatályos adatátadási szerződésnek megfelelően, az adatokat személyes jellegüktől megfosztva és anonim kapcsolati kóddal ellátva köteles megküldeni az MNB részére.

**MNB azonosító: Z05**

**Kitöltési előírások**

**Központi hitelinformációs rendszer anonimizált adatai**

A központi hitelinformációs rendszert működtető pénzügyi vállalkozás a központi hitelinformációs rendszerben tárolt, illetve az annak működtetése során kezelt egyedi adatokat az MNB-vel megkötött, mindenkor hatályos adatátadási szerződésnek megfelelően, az adatokat személyes jellegüktől megfosztva és anonim kapcsolati kóddal ellátva köteles megküldeni az MNB részére.”